als_Latn dik_Latn sag_Latn
Athina lëviz drejt kompromisit me kreditorët
- E mërkurë, 07 Qershor 2017 13:8
Athinë, 7 qershor 2017 (MIA) - Qeveria e Athinës është e gatshme të pranojë çfarëdo propozimi të kreditorëve ndërkombëtarë, i cili do të sigurojë perspektivë për përfshirjen e Greqisë drejt programit për lehtësime kuantitative të Bankës Qendrore Evropiane për daljen e vendit në tregjet, shkruan gazeta "Ta nea" në artikullin, e titulluar si "Heshtja e qengjave para kompromisit".
Gazeta pohon se disa ditë para takimit të Eurogrupit më 15 qershor koalicioni qeveritar lëviz drejt kompromisit dhe madje drejt pranimit të kushteve të kreditorëve në lidhje me borxhin e Greqisë, të cilët deri më tani i ka hedhur poshtë.
Ky qëndrim i kabinetit, sipas gazetës, ka dalë edhe në edicionin e djeshëm të Sekretariatit politik të partisë SYRIZA.
Zëdhënësi i Qeverisë, Dimitris Xenakollullos, para disa ditësh gjithashtu siguroi se Greqia është në rrugë të nënshkruajë marrëveshje me kreditorët më 15 qershor edhe krahas mosmarrëveshjes që deri më tani e ka pasur me ta.
Athina ka nevojë për para të freskëta dhe gjithashtu edhe për masa për lehtësimin e borxhit grek para afatit përfundimtar për shlyerjen e një pjese të borxhit të vendit. Greqia në korrik duhet të paguajë shtatë miliardë euro.
Kreditorët nga eurozona dhe FMN-ja kontestojnë rreth asaj si të vazhdojnë për t'i ndihmuar Greqisë, e cila gjendet në programin e tretë të shpëtimit pas krizës financiare në vitin 2010.
FMN-ja vlerëson se barra e borxhit është e rëndë për Greqinë dhe dëshiron që kjo të lehtësohet, në çka kundërshton Gjermania, të paktën në mënyrë afatshkurtër. Tani FMN-ja ka bërë kthesë, për të mos e shtypur Berlinin gjatë fushatës parazgjedhore në Gjermani, me atë që drejtoresha e Fondit Kristin Legard bëri të ditur se FMN-ja do të marrë pjesë në programin grek, por pa dhënë hua.
Mosmarrëveshjet midis Gjermanisë dhe FMN-së për borxhin grek ishin pengesa kryesore, për shkak të së cilës kreditorët refuzuan të lëshojnë transhë të re të programit të shpëtimit më 22 maj edhe krahas asaj që Greqia i miratoi kërkesat për serinë e re të masave ekonomike.
Tani përfaqësuesit e SYRIZA-s dëshirojnë me çdo kusht të arrihet marrëveshje me kreditorët, madje edhe ajo po të jetë kompromis, konsideron "Ta nea". fb/mp/12:51
###
Të gjitha të drejtaj janë të mbrojtura.Ky material nuk mund të deponohet, botohet, transmetohet, korjohet dhe sërish të distribuohet në çfarëdolloj forme, pa leje me shkrim nga Ajencia Informative e Maqedonisë.
Mozaik
Tiker
- 10:57 | Seanca e gjashtë kuvendore ricaktohet për të hënën
Kuvendi i Republikës së Maqedonisë sot nuk do ta vazhdojë seancën e gjashtë në rend dite të së cilës...
- 10:56 | Deputetja Hadri do të marrë pjesë në konferencën në Talin
Deputetja e Bashkimit Demokratik për Integrim, Shpresa Hadri nga data 9 deri më 11 do të marrë pjesë...
- 10:52 | Plavneliev: Tezat e kundërshtarëve të marrëveshjes me Maqedoninë vijnë nga Moska
Bullgaria nuk ka interes më të lartë nga ai që të ketë paqe në Ballkan dhe angazhohet për paqe të pë...
- 09:34 | Një tren ka dalë nga binarët në hyrje të stacionit njujorkez "Pen"
Një tren me rreth 180 udhëtarë mbrëmë ka dalë nga binarët gjatë hyrjes në stacionin hekurudhor "Pen"...
- 09:32 | Kiber sulme ndaj operatorëve të centraleve bërthamore amerikane
Disa kompani të obliguara për kontroll të punës së centraleve bërthamore amerikane ishin caku i kibe...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn tha_Thai als_Latn ltg_Latn ltz_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn